හෙම්මාතගම නගරයේදී ව්‍යාජ ලිපි ලේඛන සකස් කර ව්‍යාපාරික ස්ථාන වලින් වංචනික ලෙස මුදල් එකතුකළ තරුණයකුව්‍යාපාරිකයන්ගේ උදව්වෙන් අත්අඩංගුවට ගෙන තිබෙනවා.අදාළ සැකකරු එක්තරා ව්‍යාපාරික ස්ථානයකට පැමිණ තම අපහසුතාවයන් පවසා මුදල් ඉල්ලූවිට  ව්‍යාපාරිකයා එම පුදගලයගෙන් ලේඛනවල සත්‍යතාවය පරික්ෂ කිරමට  එම ලේඛන ඉල්ලාගෙන ඇති බව සඳහන්.අනතුරුව එම ලේඛන ව්‍යාජ ඒවා බවට තහවුරුවූ බැවින් මේ පිළිබඳව සැකකරුගෙන් ප්‍රශ්න කරනවිට ඔහු පලාගොස් තිබෙනවා.එම ව්‍යාපාරිකයා මේ පිළිබඳව හෙම්මාතගම පොලිසිය දැනුම්වත් කිරීමෙන් අනතුරුව මාවනැල්ල දෙසට ධාවනයවූ බස් රථයකින් පලායමින් සිටියදී පොලිසිය විසින් සැකකරු අත්අඩංගුවට ගත් බවයි අප වාර්තාකරු ප්‍රකශ කළේ.මෙම සැකකරු බදුල්ල ප්‍රදේශයේ පදිංචි 23 හැවිරිදි පුද්ගලයකුවන අතර ඔහු කඩුගන්නාව ප්‍රදේශයේ බව පවසා ඇති අතර, පියාගේ ඇසේ අමාරුවක් ඇති බව සඳහන් කරමින් ව්‍යාපාරික ස්ථාන වලින් මුදල් එකතුකරගෙන ඇති බවයි වැඩිදුර පරීක්ෂණ වලිදී අනාවරණ වී ඇත්තේ.පොලිසිය කරන ලද ප්‍රශ්න කිරීම්වලදී සැකකරු සතු ත්‍රිරෝද රථයක්ද අත්අඩංගුවට ගෙන ඇති අතර කාන්තාවක් පැමිණ ඔහු තම සැමියා බව හදුනාගෙන ඇති බව සඳහන්.කෙසේවෙතත් මේ පිලිබඳ හෙම්මාතගම පොලිසිය වැඩිදුර විමර්ශන සිදු කරයි.